Atkarībā no bērna vecuma varat pats instalēt Kaspersky Safe Kids un iestatīt noteikumus ierīču izmantošanai, vai arī darīt to kopā ar bērnu.
Vecums: 3-6 gadi
Kaspersky Safe Kids instalēšana nav jāapsprieža ar 3-6 gadus veciem bērniem. 
Varat instalēt programmu, pirms atdot ierīci bērnam. Ja ļaujat bērnam izmantot savu ierīci, ieteicams izveidot atsevišķu kontu bērnam, kurā varat iestatīt visus nepieciešamos ierobežojumus. 
Neaizmirstiet, ka bērni viegli kļūst atkarīgi no dažādām ierīcēm. Neļaujiet bērnam darboties ar tālruni vai planšetdatoru ēšanas laikā un neizmantojiet to kā līdzekli bērna nomierināšanai. Pretējā gadījumā bērns var atteikties ēst bez multfilmas vai raudās, ja nedosiet tālruni.
Vecums: 7-10 gadi
7-10 gadus veci bērni var izmantot datoru mājasdarbiem un tālruni, lai sazinātos ar vecākiem un draugiem, tāpēc tas ir normāli, ja viņiem ir savas ierīces. Labāk instalējiet programmu pirms nodot bērnam viņa pirmo personālo ierīci. Piemēram, varat bērnam teikt: 
"Esmu instalējis programmu, lai tevi aizsargātu. Tā iemācīs, kā būt drošībā internetā, brīdinās par kaitīgu informāciju un palīdzēs tev atrast tālruni, ja to pazaudēsi."
Jums nav jāstāsta bērnam par visām programmas funkcijām. Apdomīgi izmantojiet no Kaspersky Safe Kids iegūto informāciju.
7-10 gadu vecumā bērni pavada lielāko daļu brīvā laika spēlējoties. Ja bērni pavada visu brīvo laiku, spēlējot datorspēles, viņiem var rasties atkarība. Svarīgi kontrolēt laiku, ko jūsu bērns pavada pie ekrāna. Ieteicamais laika ierobežojums ir ne vairāk kā 2 stundas dienā.
Vecums: 11-13 gadi
Kaspersky Safe Kids instalēšana ir jāapspriež ar 11-13 gadus veciem bērniem. 
Varat to saistīti ar jaunas ierīces iegādi, ko jūsu bērns ilgi ir lūdzis. Varat teikt: 
"Es nopirkšu tev jaunu tālruni (datoru) ar vienu nosacījumu – tajā tiks instalēta programma Kaspersky Safe Kids. Tā aizsargās tevi pret bīstamām tīmekļa vietnēm, brīdinās mani, ja nepazīstami cilvēki mēģinās ar tevi sazināties, un informēs, kur tu atrodies."
Ja jums nav plānu iegādāties jaunu ierīci, pastāstiet bērnam savas bažas un ierosiniet kompromisu: 
"Tu taču visu laiku dzirdi par apdraudējumiem internetā un reālajā dzīvē: nolaupīšanas, aplaupīšanas, terorisms, azartspēles, kiberizsekošana, šantāža u. tml. (Būtu labi sniegt kādu reālu piemēru, par ko bērns ir informēts.) Es ļoti uztraucos par tevi, taču saprotu, ka tu pieaudz un vēlies vairāk brīvības un neatkarības. Vienosimies, ka es tev nepiesiešos par to, ko tu dari, taču instalēsim programmu, kas aizsargās tevi pret bīstamām tīmekļa vietnēm, brīdinās mani, ja ar tevi mēģinās sazināties nepazīstami cilvēki, un pateiks man, kur tu atrodies. Ko tu saki?"
11-13 gadus veciem bērniem jums jāpievērš uzmanība trīs svarīgām programmas funkcijām: atrašanās vietas izsekošana, sociālo tīklu uzraudzība un aizdomīgas kontaktpersonas, kā arī sociālo tīklu atkarības novēršana. Jums nav jāstāsta bērnam par visiem Kaspersky Safe Kids rīkiem.
Neslēpiet faktu, ka jūs varēsiet redzēt informāciju par bērna atrašanās vietu. Labāk sakiet: 
"Tu kļūsti vecāks un neatkarīgāks. Es par to priecājos, taču uztraucos, ka nevarēšu tev palīdzēt, ja tev pēkšņi mani vajadzēs. Pavadi laiku ar draugiem, taču neej tālu. Man ir jāzina, kur tu atrodies. Mēs varam kopā izlemt, kur tu vari brīvi atpūsties. Šī programma mani informēs, ja tu dosies kaut kur citur. Ja tev jādodas uz citu vietu, piezvani man, sarunāts?"
Brīdiniet savu pusaudzi, ka programma ļaus jums lasīt viņa/viņas ziņas sociālajos tīklos un brīdinās par aizdomīgām kontaktpersonām: 
"Tāpat kā visi pārējie es varu skatīt tavu lapu, bet tikai to, ko publicēsi publiskai apskatei. Neuztraucies, es nevarēšu lasīt tavas privātās ziņas. Es ievērošu tavu privātumu. Taču, ja kāds aizdomīgs cilvēks mēģinās ar tevi draudzēties, piemēram, pieaugušais, programma mani par to informēs."
11-13 gadus veciem bērniem statuss vienaudžu vidū ir īpaši svarīgs. Viņi izmanto internetu kā komunikācijas un socializēšanās rīku. Paskaidrojiet bērnam, ka ir svarīgi paņemt regulāras pauzes no sociālajiem tīkliem un ierosiniet: 
"Daudziem cilvēkiem, ne tikai pusaudžiem, ir problēmas ar pārāk lielu sociālo tīklu izmantošanu. Nopietnos gadījumos viņiem var būt jāapmeklē psihoterapeits. Vienkāršākais veids, kā novērst šādu situāciju, ir ierobežot sociālo tīklu lietošanu. Vari izmantot sociālos tīklus ar vienu noteikumu: es aizliedzu to darīt skolas laikā un naktī."
Ar bērniem šajā vecuma grupā pārlieka kontrole var sabojāt jūsu attiecības. Izmantojiet no Kaspersky Safe Kids iegūto informāciju apdomīgi. Dažās situācijās jums var būt jāizdara savi secinājumi, taču jums nav obligāti par to jāsaka savam bērnam. 
Vecums: 14-17 gadi
Ja jūsu bērns ir 14-17 gadus vecs, jums ir savstarpēji jāvienojas par Kaspersky Safe Kids izmantošanu. 
Ja instalēsiet programmu bez viņa/viņas piekrišanas, tam var būt negatīvas sekas. Jūs varat teikt: 
"Tu jau esi neatkarīgs, un es saprotu, ka tev tā izskatās pēc piesiešanās. Taču arī pieaugušie bieži nokļūst sarežģītās situācijās. Es jutīšos daudz labāk, ja piekritīsi instalēt īpašu programmu savā tālrunī un datorā, lai brīdinātu mani par apdraudējumiem un aizdomīgām kontaktpersonām un aizsargātu tevi pret nejaušu iepirkšanos un apkrāpšanu. Es apsolu, ka neizmantošu tās funkcijas, kuras tu nevēlies."
Jūsu bērna brīvprātīga piekrišana programmas instalēšanai ir uzticēšanās pazīme. Neaizmirstiet, ka lielākā daļa bērnu vecumā virs 14 gadiem ir pietiekami zinoši, lai paši izdzēstu jebkuru programmu no savas ierīces. Jūsu pusaudzis var vienkārši izslēgt tālruni, iegādāties citu ierīci vai atvērt citu sociālā tīkla kontu. 
Daudziem 14-17 gadu vecumā ir pirmā iemīlēšanās un pieaugoša interese par attiecībām, tostarp seksuālajām. Jūsu bērns, iespējams, nevēlēsies par to runāt. Esiet saprotošs un ļaujiet viņam/viņai skatīt tās tīmekļa vietnes par šo tēmu, ko uzskatāt par atbilstošām.